open-index/open-wikipedia-markdown huggingface dataset:
Ελισάβετ η Κουμάνα

Η **Ελισάβετ**, ουγγρ. Erzsébet (1244 - 1290) από τον Οίκο των Τερτέρομπα ήταν πριγκίπισσα των Κουμάνων και με τον γάμο της έγινε βασίλισσα της Ουγγαρίας.

μικρογραφία|δεξιά|200px|Η Ελισάβετ των Τερτέρομπα, κόρη του χάνου των Κουμάνων.

## Βιογραφία
Ήταν κόρη του Κέτεν (ή του Σεϋχάν), χάνου των Κουμάνων.

## Οικογένεια
Παντρεύτηκε τον Στέφανο Ε΄ της Ουγγαρίας και είχε τέκνα:
* Ελισάβετ π.1255-1313, παντρεύτηκε πρώτα τον Ζάβις του Φάλκενσταϊν και μετά τον Στέφανο-Ούρο Β΄ *Μιλούτιν* της Σερβίας.
* Αικατερίνη π.1256-μετά το 1314, παντρεύτηκε τον Στέφανος Ντραγκούτιν της Σερβίας, αδελφό του Στέφανου-Ούρος Β΄.
* Μαρία π.1257-1323, παντρεύτηκε τον Κάρολο Β΄ των Καπετιδών-Ανζού της Νάπολης.
* Άννα π.1260-1281, παντρεύτηκε τον Ανδρόνικο Β΄ Παλαιολόγο.
* Λαδίσλαος Δ΄ 1262-1290, βασιλιά της Ουγγαρίας.
* Ανδρέας 1268-1278, δούκας της Σλαβονίας.

## Πηγές
* Encyclopædia Britannica Eleventh Edition
*  Klaniczay, Gábor (2002). Holy Rulers and Blessed Princes: Dynastic Cults in Medieval Central Europe. Cambridge University Press. ISBN 0-521-42018-0., p.&nbsp;439.

## Παραπομπές σε πηγές


Κατηγορία:Βασίλισσες της Ουγγαρίας (σύζυγοι βασιλέων)
Reader's Digest

Το **Reader's Digest** είναι αμερικανικό περιοδικό γενικού ενδιαφέροντος που δημοσιεύεται δέκα φορές το χρόνο. Αρχικά εκδιδόταν στην Τσαπάκουα της Νέας Υόρκης, σήμερα πλέον έχει έδρα το Μανχάταν. Το περιοδικό ιδρύθηκε το 1922 από τον DeWitt Wallace και την Lila Bell Wallace. Χαρακτηριστικό του είναι τα κείμενα σε απλή γλώσσα.

Το 1922, ο Γουάλας ξεκίνησε το περιοδικό ενώ ανάρρωνε από τα τραύματα από σκάγια που είχε υποστεί στον Α΄ Παγκόσμιο Πόλεμο. 

Σύμφωνα με την Mediamark Research (2006), στα νοικοκυριά με εισόδημα που ξεπερνούν τα 100.000 δολάρια ανά έτος το *Reader's Digest* είναι πολύ πιο δημοφιλές σε σύγκριση με τα περιοδικά *[[Fortune]]*, *[[The Wall Street Journal]]*, *[[Business Week]]*, και *[[Inc.]]*.

## Παραπομπές


## Εξωτερικοί σύνδεσμοι
* 

 
Κατηγορία:Περιοδικά με τόπο έκδοσης τις Ηνωμένες Πολιτείες
Αλλαγή ονόματος

[thumb|right|Πιστοποιητικό αλλαγής ονόματος που εξέδωσε ο [Χριστιανός Ι΄ της Δανίας το 1917]]
Η **αλλαγή ονόματος** γενικά αναφέρεται στη νομική πράξη από ένα άτομο να υιοθετεί ένα νέο όνομα διαφορετικό από το όνομά του από τη γέννηση, την υιοθεσία ή τον γάμο.

Οι διαδικασίες και η ευκολία μιας αλλαγής ονόματος ποικίλλουν μεταξύ των δικαιοδοσιών. Σε γενικές γραμμές, οι δικαιοδοσίες του κοινού δικαίου έχουν χαλαρές διαδικασίες για την αλλαγή ονόματος, ενώ οι δικαιοδοσίες του αστικού δικαίου είναι πιο περιοριστικές. 

Ψευδώνυμο είναι ένα όνομα που διαφέρει από το αρχικό ή το αληθινό όνομα και δεν απαιτεί νομική κύρωση. Γενικά υιοθετείται για να αποκρύπτει την ταυτότητα ενός ατόμου, αλλά μπορεί επίσης να εφαρμοστεί για προσωπικούς, κοινωνικούς ή ιδεολογικούς λόγους.

Κατηγορία:Δημόσιο Δίκαιο
Ελισάβετ της Ουγγαρίας, δούκισσα της Βαυαρίας

Η **Ελισάβετ**, ουγγρ. Erzsébet (1236 - 24 Οκτωβρίου 1271) από τον Οίκο των Άρπαντ ήταν πριγκίπισσα της Ουγγαρίας και με τον γάμο της έγινε δούκισσα της Βαυαρίας.

## Βιογραφία
Ήταν η πέμπτη κόρη του Μπέλα Δ΄ της Ουγγαρίας και της Μαρίας Λασκαρίνας, κόρης του Θεοδώρου Α΄ αυτοκράτορα των Ρωμαίων στη Νίκαια.

Τον αδελφό της Στέφανο Ε΄ διαδέχθηκε ο γιος του Λαδίσλαος Δ΄ και αυτόν ο εξάδελφός της Ανδρέας Γ΄, που απεβίωσε το 1301 άτεκνος. Ήταν ο τελευταίος άρρην του Οίκου του Άρπαντ. Τότε ο γιος τής Ελισάβετ, ο Όθων διεκδίκησε το βασίλειο (1305-08).

## Οικογένεια
Παντρεύτηκε το 1250 τον Ερρίκο ΙΓ΄ των Βίττελσμπαχ δούκα της Βαυαρίας και είχε τέκνα:
* Αγνή 1254-1315, μοναχή στην Κιστερκιανή μονή του Ζέλιγκενταλ.
* Ελισάβετ 1258-1314, μοναχή στην Κιστερκιανή μονή του Ζέλιγκενταλ.
* Όθων Γ΄ 1261-1312, δούκας της Κάτω Βαυαρίας και (διεκδικητής) βασιλιάς της Ουγγαρίας.
* Ερρίκος 1262-1280, απεβ. 18 ετών.
* Σοφία π.1264-1282, παντρεύτηκε τον Πόππο Η΄ κόμη του Χέννεμπεργκ.
* Αικατερίνη 1267-1310, παντρεύτηκε τον Φρειδερίκος Τούτα των Βέττιν, μάργραβο του Λάντσμπεργκ & Λουσατίας.
* Λουδοβίκος Γ΄ 1269-1296, δούκας της Κάτω Βαυαρίας.
* Στέφανος Α΄ 1271-1310, δούκας της Κάτω Βαυαρίας.

## Πρόγονοι

## Παραπομπές


## Πηγές
* HUNGARY KINGS, Medieval Lands

Κατηγορία:Οίκος των Άρπαντ
Grindr

Το **Grindr** είναι εφαρμογή για γνωριμίες μέσω κινητού, η οποία δίνει τη δυνατότητα σε ομοφυλόφιλους, αμφιφυλόφιλους και τρανς άνδρες να εντοπίζουν άλλους άνδρες στην περιοχή που βρίσκονται και να έρχονται σε επαφή μαζί τους. Με περισσότερους από πέντε εκατομμύρια χρήστες μηνιαίως σε 192 χώρες το 2014, το Grindr είναι η πιο διαδεδομένη εφαρμογή γνωριμιών για ομοφυλόφιλους και αμφιφυλόφιλους άνδρες. Η εφαρμογή λειτουργεί με iOS και Android, ενώ η έκδοση για Blackberry έχει ανασταλεί. Η εφαρμογή είναι κατά βάση δωρεάν, ωστόσο η επί πληρωμή έκδοση επιτρέπει επιπρόσθετες λειτουργίες.

## Παραπομπές


Κατηγορία:Λογισμικό Android
Κατηγορία:Λογισμικό iOS
Κατηγορία:ΛΟΑΤ διασκέδαση
Κατηγορία:Εφαρμογές διαδικτυακών γνωριμιών
Ιουδήθ των Αψβούργων

Η **Ιουδήθ**, γερμ. Judith (13 Μαρτίου 1271 - 18 Ιουνίου 1297) από τον Οίκο των Αψβούργων ήταν κόρη του δούκα της Αυστρίας & βασιλιά της Γερμανίας και με τον γάμο της έγινε βασίλισσα της Βοημίας & Πολωνίας.

## Βιογραφία
Ήταν η έκτη κόρη του Ροδόλφου Α΄ αρχιδούκα της Αυστρίας & βασιλιά της Γερμανίας και της Γερτρούδης, κόρης του Μπούχκαρτ Ε΄ κόμη του Χόενμπεργκ.

## Οικογένεια
Παντρεύτηκε το 1285 τον Βεγκέσλαο Β΄ των Πρεμυσλιδών βασιλιά της Βοημίας & Πολωνίας και είχε τέκνα:
* Βεγκέσλαος Γ΄ 1289-1306, βασιλιάς της Βοημίας, Πολωνίας & Ουγγαρίας.
* Άννα 1290-1313, βασίλισσα της Βοημίας, παντρεύτηκε τον Ερρίκο των Γκορίτσια δούκα της Καρινθίας, που με τον γάμο του έγινε βασιλιάς της Βοημίας.
* Ελισάβετ 1292-1330, βασίλισσα της Βοημίας, παντρεύτηκε τον Ιωάννη κόμη του Λουξεμβούργου, που με τον γάμο του έγινε βασιλιάς της Βοημίας. Η Βοημία πέρασε έτσι στον Οίκο του Λουξεμβούργου.
* Μαργαρίτα, παντρεύτηκε τον Μπολέσλαφ Γ΄ των Πιαστ-Σιλεσίας τον *Γενναιόδωρου*, δούκα της Λεγκνίτσα, Μπζεγκ, Βρότσουαφ.

### Πρόγονοι


## Παραπομπές


## Πηγές
* "Bella gerant alii" Laodamia's Sisters, Habsburg Brides: Leaving Home for the Sake of the House, Joseph F. Patrouch, Early Modern Habsburg Women: Transnational Contexts, Cultural Conflicts, Dynastic Continuities, ed. Anne J. Cruz, Maria Galli Stampino, (Routledge, 2013), 30.

Κατηγορία:Οίκος των Αψβούργων
Κατάλογος επεισοδίων τηλεοπτικής σειράς The Originals

Το *[[The Originals]]* είναι αμερικανική υπερφυσική δραματική τηλεοπτική σειρά η οποία δημιουργήθηκε από την Τζούλι Πλεκ για το κανάλι The CW και αποτελεί spin-off της τηλεοπτικής σειράς *[[The Vampire Diaries]]*, όπου χρησιμοποιεί συγκεκριμένους χαρακτήρες και στοιχεία της ιστορίας από τα βιβλία της ομώνυμης σειράς. Ο πρώτος κύκλος έκανε πρεμιέρα στις 3 Οκτωβρίου 2013 (ημέρα Πέμπτη), ακολουθώντας την πρεμιέρα της πατρικής σειράς, προτού μεταφερθεί στην συνηθισμένη ώρα προβολής της στις 8 Οκτωβρίου 2013 (ημέρα Τρίτη).

Τα γεγονότα της σειράς διαδραματίζονται στη Νέα Ορλεάνη την οποία η οικογένεια Μάικλσον βοήθησε να κτιστεί πριν από χρόνια. Ο πρώτος κύκλος επικεντρώνεται κυρίως στους Κλάους (Τζόζεφ Μόργκαν), Ελάιτζα (Ντάνιελ Γκίλις) και Ρεμπέκα (Κλερ Χολτ), οι οποίοι μαθαίνουν στον πιλότο της σειράς, ο οποίος προβλήθηκε στις 25 Απριλίου 2013 «μέσα» στη σειρά *The Vampire Diaries*, πως η Χέιλι Μάρσαλ (Φίμπι Τόνκιν) περιμένει το παιδί του Κλάους. Έχοντας φύγει από την πόλη πολλά χρόνια πριν, επιστρέφοντας βρίσκουν τον Μαρσέλ (Τσαρλς Μάικλ Ντέιβις), τον προστατευόμενο γιο του Κλάους, να διοικεί την πόλη και η οικογένεια αποφασίζει να την πάρει πίσω. Η σειρά περιστρέφεται επίσης γύρω από τη σχέση μεταξύ των πρωταγωνιστών και άλλων υπερφυσικών όντων που ζουν στην πόλη, συμπεριλαμβανομένων και μαγισσών. Στον δεύτερο κύκλο, επιστρέφουν και τα άλλα δύο αδέλφια, ο Κολ (τον υποδύονται οι Ντάνιελ Σάρμαν και Ναθάνιελ Μπουζόλικ) και ο Φιν (τον υποδύονται οι Γιουσούφ Γκέιτγουντ και Κασπάρ Ζέιφερ).

Τον Μάιο του 2017, το The CW ανανέωσε τη σειρά για πέμπτο και τελευταίο κύκλο επεισοδίων, ο οποίος έκανε πρεμιέρα στις 18 Απριλίου 2018 και ολοκληρώθηκε την 1η Αυγούστου 2018. Συνολικά, κατά τη διάρκεια των πέντε κύκλων, προβλήθηκαν 92 επεισόδια.

## Επισκόπηση σειράς

## Επεισόδια
### Πιλότος (2013)

:*Το «No. επεισοδίου σειράς» και το «No. επεισοδίου κύκλου» του πιλότου υποδεικνύουν την προβολή και την τοποθέτηση του επεισοδίου «μέσα» στην πατρική σειρά.*

### 1ος κύκλος (2013-14)

### 2ος κύκλος (2014-15)

### 3ος κύκλος (2015-16)

### 4ος κύκλος (2017)

### 5ος κύκλος (2018)

## Διαδικτυακά επεισόδια
### ''The Originals: The Awakening''

## Παραπομπές


## Εξωτερικοί σύνδεσμοι
* 
* Τα επεισόδια της σειράς στην IMDb

Επεισόδια
Originals, The
Μανούσος Βολουδάκης

Ο **Μανούσος-Κωνσταντίνος Βολουδάκης** (Αθήνα, 16 Δεκεμβρίου 1967 - Αθήνα, 8 Φεβρουαρίου 2023) ήταν Έλληνας πολιτικός που εκλεγόταν βουλευτής Χανίων με τη Νέα Δημοκρατία και υφυπουργός.

Ειχε πτυχίο Οικονομικών Επιστημών από το Πανεπιστήμιο Αθηνών και μεταπτυχιακό τίτλο (Master’s) στην Πολιτική Οικονομία από το Πανεπιστήμιο του Έσσεξ της Αγγλίας. Σταδιοδρόμησε στον ιδιωτικό τομέα, διαδοχικά στις εταιρείες RUSVAR HOLDINGS B.V, (1993-1996), στην Ποτοποιία Μεταξά Α.Ε. (1996-1997) και στην ΕΛΒΑΛ Α.Ε. (1997-2004), όπου διετέλεσε Αναπληρωτής Γενικός Διευθυντής.  

Είχε ακόμη εργασθεί ως σύμβουλος επιχειρήσεων, ενώ το διάστημα από τον Οκτώβριο του 2015 ως τον Ιουνίου του 2019, εργάστηκε ξανά στον ιδιωτικό τομέα, αναλαμβάνοντας τη θέση του Διευθύνοντος Συμβούλου της εταιρείας International Trade S.A., του Ομίλου ΒΙΟΧΑΛΚΟ, με έδρα τις Βρυξέλλες .   

Εκλέχθηκε πρώτη φορά βουλευτής στη περιφέρεια Χανίων, το Σεπτέμβριο του 2007. Ακολούθησαν δύο επανεκλογές στις εκλογές του Μαΐου και τον Ιούνιου του 2012. Διετέλεσε υφυπουργός Διοικητικής Μεταρρύθμισης και Ηλεκτρονικής Διακυβέρνησης από τον Ιούνιο του 2012 έως και τον Ιούνιο του 2013. Την περίοδο 2005-2006 διετέλεσε Γενικός Γραμματέας Εμπορίου στο Υπουργείο Ανάπτυξης . Επανεξελέγη στις εκλογές του Ιουλίου του 2019. 

Ήταν παντρεμένος με τη δικηγόρο Σέβη Βολουδάκη και πατέρας τριών παιδιών, του Γιώργου, του Σήφη, και της Δάφνης. 

Απεβίωσε στις 8 Φεβρουαρίου 2023 σε ηλικία 56 ετών από καρκίνο.

## Παραπομπές
 

## Εξωτερικοί σύνδεσμοι
* Προσωπική ιστοσελίδα

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Χανίων
Φαβάρα

H **Φαβάρα** είναι Δήμος στην Ιταλική επαρχία Αγκριτζέντο της αυτόνομης Περιφέρειας Σικελίας στη νότια Ιταλία. Βρίσκεται περίπου 8 χιλιόμετρα βορειοανατολικά από το Αγκριτζέντο με το οποίο σχηματίζει πολεοδομική Ομοσπονδία. Η περιοχή της Φαβάρας είναι διάσημη από το *"Πασχαλινό αρνί"*, ένα είδος ζαχαροπλαστικού που κατασκευάζεται με αμύγδαλα και φιστίκια.

## Ιστορία

Τα πρώτα ίχνη ανθρώπινης εγκατάστασης παρουσιάζονται τη Χαλκολιθική περίοδο (2400-1990 π.Χ.) με μονόχρωμη κόκκινη κεραμική. Άλλες ανασκαφές στα τέλη της Χαλκολιθικής περιόδου (1900 - 1450 π.Χ.) αποκαλύπτουν γκρι άχρωμη κεραμική που συνδέεται με κεραμική που βρέθηκε την ίδια εποχή στο Παλέρμο και κεραμική από την Εποχή του Ορείχαλκου στην κεντρική και βόρεια Σικελία. Άλλες ανασκαφές βρήκαν τόπους ταφής που χρονολογούνται στην Εποχή του Ορείχαλκου (1450 π.Χ.). Πολλές ακόμα οχυρώσεις χρονολογούνται από τη Μεγάλη Ελλάδα, τη Βυζαντινή αυτοκρατορία και τη Ρωμαϊκή αυτοκρατορία, στη συνέχεια κατέλαβαν την περιοχή οι Σαρακηνοί (9ος - 10ος αιώνας μ.Χ.). Οι Άραβες έφεραν μεγάλη ανάπτυξη, αυτό φαίνεται από τα Αραβικά τοπωνύμια που διασώζονται μέχρι σήμερα, το ίδιο το όνομα της Φαβάρας έχει Αραβική προέλευση και μεταφράζεται ως *"αφρίζουσα λίμνη"*.

Οι Νορμανδοί που ακολούθησαν τους Άραβες οικοδόμησαν μεγάλες κατασκευές ανάμεσα στις οποίες το *"Κάστρο του Κιαραμόντε"*, τον 14ο αιώνα κυβέρνησε η Οικογένεια Κιαραμόντε που έδωσε στην πόλη το σημερινό της όνομα. Τον 15ο αιώνα κτίστηκαν ισχυρά τείχη αλλά πέρασε περίοδο παρακμής (1439 - 1464), ακολούθησε νέα ακμή (1478 - 1497), η οικογένεια Ντε Μάρινης που κυβέρνησε την πόλη τον 16ο αιώνα έφερε μεγάλη ανάπτυξη. Η Φαβάρα συμμετείχε στην Ιταλική ενοποίηση και στη συνέχεια έγινε έδρα εγκληματικής οργάνωσης (1883). Η δήμαρχος της πόλης Γκειτάνο Γκουαρίνο δολοφονήθηκε κάτω από άγνωστες συνθήκες (16 Μαΐου 1946).
Ο διάσημος πολιτικός Καλογκέρο Μαρόνε (1889-1945) γεννήθηκε και μεγάλωσε στη Φαβάρα.

## Παραπομπές
 		


## Εξωτερικοί σύνδεσμοι
*Αραβικά τοπωνύμια στη Σικελία

Κατηγορία:Δήμοι της Επαρχίας του Αγκριτζέντο
Κατηγορία:Κάστρα στην Ιταλία
Αρχιμάστορας Σόλνες

Ο ***Αρχιμάστορας Σόλνες*** (νορβηγικά: *Bygmester Solness*) είναι θεατρικό έργο του Ερρίκου Ίψεν. Δημοσιεύτηκε για πρώτη φορά τον Δεκέμβριο του 1892 και θεωρείται ένα από τα σημαντικότερα και πιο αποκαλυπτικά έργα του.

## Πλοκή
Ο Χάλβαρντ Σόλνες είναι ένας μεσήλικας άνδρας και αρχιμάστορας σε μια μικρή πόλη στη Νορβηγία, ο οποίος έχει γίνει επιτυχημένος αρχιτέκτονας και χαίρει της αναγνώρισης στον τόπο του. Μια μέρα που τον είχε επισκεφτεί ο φίλος του, ο γιατρός Χέρνταλ, ο Σόλνες δέχεται επίσκεψη από τη Χίλντα Βάνγκελ, μία 23χρονη γυναίκα, την οποία αναγνωρίζει ο γιατρός Χέρνταλ από ένα πρόσφατο ταξίδι που είχε κάνει. Ο γιατρός φεύγει και ο Σόλνες μένει μόνος του με τη Χίλντα, και εκείνη του υπενθυμίζει ότι δεν είναι ξένοι - έχουν συναντηθεί προηγουμένως στην πόλη της πριν από 10 χρόνια, όταν εκείνη ήταν 13 ετών. Όταν ο Σόλνες δεν ανταποκρίνεται αμέσως, του θυμίζει ότι σε κάποια στιγμή κατά τη διάρκεια της συνάντησής τους, την είχε προσεγγίσει ερωτικά και της είχε υποσχεθεί ένα «βασίλειο», τα οποία εκείνη τότε πίστευε. Εκείνος τα αρνείται όλα. Η Χίλντα τον πείθει όμως σταδιακά, ότι μπορεί να τον βοηθήσει με τα καθήκοντα του σπιτιού και έτσι εκείνος την παίρνει στο σπίτι του.

## Χαρακτήρες
* Χάλβαρντ Σόλνες, αρχιμάστορας
* Αλίνε Σόλνες, η σύζυγός του
* Δρ. Χέρνταλ, γιατρός
* Κνουτ Μπρόβικ, πρώην αρχιτέκτονας που τώρα δουλεύει για τον Σόλνες
* Ράγκναρ Μπρόβικ, ο γιος του Κνουτ Μπρόβικ και σχεδιαστής
* Κάια Φόσλι, λογίστρια
* Χίλντα Βάνγκελ, χαρακτήρας που έχει εμφανιστεί προγουμένως στο *[[Η κυρία από τη θάλασσα]]*

## Παραπομπές


 
Κατηγορία:Θεατρικά έργα του 'Ιψεν
Μπόρις Μπέκερ

Ο **Μπόρις Φραντς Μπέκερ** (*Boris Franz Becker*, 22 Νοεμβρίου 1967) είναι Γερμανός πρώην αθλητής της αντισφαίρισης και oλυμπιονίκης. Κέρδισε σε συνολικά 49 διοργανώσεις στο μονό - εκ των οποίων έξι Grand Slam, μεταξύ αυτών σε τρία Γουίμπλεντον - καθώς και 15 τίτλους στο διπλό. Ήταν για δώδεκα εβδομάδες πρώτος στην παγκόσμια κατάταξη και είναι μέχρι σήμερα ο νεότερος νικητής στο Γουίμπλεντον στην ιστορία της διοργάνωσης. Το 1985 έγινε ο πρώτος Γερμανός στο σύγχρονο τένις, ο οποίος κέρδισε τίτλο Grand Slam στο μονό. Από το 2013 έως το 2016 ήταν ο προπονητής του Νόβακ Τζόκοβιτς.

Ο Μπέκερ σήμερα είναι επιχειρηματίας στον κλάδο του επαγγελματικού πόκερ.

## Παραπομπές


Κατηγορία:Γερμανοί αθλητές της αντισφαίρισης
Κατηγορία:Γερμανοί προπονητές της αντισφαίρισης
Κατηγορία:Γερμανοί Ολυμπιονίκες
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές του Γουίμπλεντον
Πάλμα ντι Μοντετζάρο

Η **Πάλμα ντι Μοντετζάρο** είναι Δήμος στην Ιταλική επαρχία Αγκριτζέντο της αυτόνομης Περιφέρειας Σικελία στην νότια Ιταλία. Η πόλη ήταν γνωστή αρχικά σαν *"Πάλμα"*, αργότερα προστέθηκε το *"Μοντετζάρο"* προς τιμή της Οικογένειας Μοντετζάρο που κυβερνούσε την πόλη (1863).

Η εφημερίδα *"Λα Ρεπούμπλικα"* δημοσίευσε (2002) την παρουσία ενός επιφανούς Ιταλού πολιτικού του Αντζελίνο Αλφάνο από το κόμμα του Σίλβιο Μπερλουσκόνι στον γάμο της κόρης του Κροσέ Νάπολη (πέθανε το 2001), του αρχηγού της Μαφίας της Πάλμα ντι Μοντετζάρο (1996). Ο Αλφάνο συναντήθηκε μετά τον γάμο στο Σικελικό Κοινοβούλιο με τον Κροσέ Νάπολη και είχε θερμή χειραψία μαζί του. Αργότερα μίλησε στην ίδια εφημερίδα και δήλωσε *"Δεν έχω παραβρεθεί ποτέ σε γάμο αρχηγού Μαφίας ή παιδιών του, δεν γνωρίζω τον κύριο που είναι αρχηγός της Μαφίας της Πάλμα ντι Μοντετζάρο ούτε την κόρη του Γκαμπριέλλα"*. Σε δήλωση του αργότερα είπε ότι γνώριζε πραγματικά τον γαμπρό αλλά δεν ήξερε τίποτα για την νύφη και την οικογένεια της.

## Παραπομπές
 		


## Πηγές
*Francesco Viviano (5 February 2002). "Il bacio pericoloso di Alfano"
*Francesco Viviano (6 February 2002). "Alfano ricorda: 'Ero amico dello sposo"

Κατηγορία:Δήμοι της Επαρχίας του Αγκριτζέντο
Άκρες Αιτωλοακαρνανίας

Οι **Άκρες** (παλαιότερες ονομασίες *Άνω Μποτίνο* και *Λιθοβούνι*) είναι ημιορεινό χωριό στον Δήμο Αγρινίου της Περιφερειακής Ενότητας Αιτωλοακαρνανίας. Σύμφωνα με την απογραφή του 2011 έχει 55 μόνιμους κατοίκους.

## Γενικά στοιχεία
Οι Άκρες είναι κτισμένες σε υψόμετρο 359 μέτρα, στους βόρειους πρόποδες του Αράκυνθου (Ζυγός), σε απόσταση 30,5 χλμ. ΝΑ. από το Αγρίνιο και 37,5 χλμ. ΒΔ. από τη Ναύπακτο και βρίσκεται στα νότια της λίμνης Τριχωνίδας.

Αναφέρεται επίσημα το 1845 στο ΦΕΚ 32Α - 08/12/1845 με την ονομασία *Άνω Μποτίνο* προσαρτήθηκε στον τότε δήμο Μακρυνείας. Το 1930 με το ΦΕΚ 51Α - 19/02/1930 μετονομάστηκε σε *Λιθοβούνι* και το 1981 με το ΦΕΚ 141Α - 28/05/1981 σε Άκρες. Σύμφωνα με το πρόγραμμα ''Καλλικράτης'' μαζί με τη Σαράντη και τα Βαρκά αποτελούν την τοπική κοινότητα Ακρών που υπάγεται στη δημοτική ενότητα Μακρυνείας του δήμου Αγρινίου. Το 1963, κατά τη διάρκεια κατασκευής δρόμου, ανακαλύφθηκε στην ευρύτερη περιοχή του χωριού αρχαίος θολωτός τάφος.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Messerschmitt Me 163

thumb|250px|Messerschmitt Me 163
Το **Messerschmitt Me 163 ''Komet**'' ήταν πυραυλοκίνητο αεροσκάφος διώξεως της Λούφτβαφφε, ειδικά κατασκευασμένο για προσβολή των τετρακινητηρίων συμμαχικών βομβαρδιστικών, με αστραπιαία ταχύτητα ανόδου στο ύψος πτήσεώς τους. Προβληματικό εξ αρχής, προέβλεπε μόνον μία επίθεση κατά μέτωπο και προσγείωση. Για ελάττωση του βάρους δεν είχε μόνιμο σύστημα τροχών απο-προσγείωσης:  στηριζόταν πάνω σε μία πλατφόρμα με τροχούς την οποία απέρριπτε μετά την απογείωση και προσγειωνόταν προβάλοντας ένα κοιλιακό πέδιλο. Χρησιμοποιούσε μίγμα αλκοόλης-υπεροξειδίου του υδρογόνου σαν καύσιμο και η  επιχειρησιακή του αυτονομία ήταν 7,5 πρώτων λεπτών. Δεν υπάρχουν επίσημα στοιχεία για καταρρίψεις.

## Παραπομπές


## Εξωτερικοί σύνδεσμοι
* 

Me 163
Κατηγορία:Μαχητικά αεροσκάφη
Κατηγορία:Αεροσκάφη του Β' Παγκοσμίου Πολέμου
Ευστάθιος Λάμψας

Ο **Ευστάθιος Λάμψας** ( 1850 – Οκτώβριος 1923) ήταν Έλληνας σεφ και μετέπειτα αυτοδημιούργητος επιχειρηματίας, ιδρυτής του ξενοδοχείου Μεγάλη Βρεταννία. Ήταν, επίσης, ιδιοκτήτης της Βίλας Μαργαρίτας στους Αμπελόκηπους.

## Βιογραφία
Ο Ευστάθιος (Στάθης) Λάμψας καταγόταν από το χωριό Βεσίνι, κοντά στα Καλάβρυτα. Έζησε τα πρώτα του χρόνια στην Οδησσό της Ρωσικής Αυτοκρατορίας και επέστρεψε μαζί με την οικογένεια του στην Αθήνα, στις αρχές της δεκαετίας του 1860. Σπούδασε μαγειρική στο Παρίσι.

Είναι γνωστός κυρίως για την ανάδειξη του ξενοδοχείου Μεγάλη Βρετανία σε σύμβολο της Αθήνας. Εντάχθηκε στο μετοχικό σχήμα του ξενοδοχείου το 1878. Επίσης έχτισε το Ίδρυμα του Γηροκομείου μεταξύ Αμπελοκήπων και Ψυχικού, το οποίο έχει δώσει το όνομά του σε όλη τη συνοικία. Για την προσφορά του αυτή προς τιμήν του έχει ονομαστεί η οδός που βρίσκεται κατα μήκος του Γηροκομείου από τη κάτω πλευρά.

Παντρεύτηκε το 1909 την Παλμύρα Παλφρουά.  Είχε μια θετή κόρη, την Μαργαρίτα, η οποία παντρεύτηκε τον Θεόδωρο Πετρακόπουλο.

## Παραπομπές


Κατηγορία:Έλληνες επιχειρηματίες
Κατηγορία:Έλληνες μάγειρες
Κατηγορία:Ρώσοι ελληνικής καταγωγής
Ιωάννης Σιγισμούνδος Ζαπόλυα

Ο **Ιωάννης Σιγισμούνδος**, ουγγρ. *János Zsigmond Zápolya/Szapolyai* (7 Ιουλίου 1540 - 14 Μαρτίου 1571) από τον Οίκο των Ζαπόλυα, έγινε, ως Ιωάννης Β΄, βασιλιάς της Ουγγαρίας (1540-51, 56-70), σε αντίθεση πρώτα με τον Φερδινάνδο Α΄ της Γερμανίας και μετά με τον Μαξιμιλιανό Β΄, γιο του προηγουμένου. Επίσης έγινε πρίγκιπας της Τρανσυλβανίας και δούκας του Οπόλε & Ρατσίμπους.

## Βιογραφία
Ήταν το μόνο τέκνο του Ιωάννη της Ουγγαρίας & βοεβόντε της Τρανσυλβανίας και της Ισαβέλλας των Γιαγκελλόνων, κόρης του Σιγισμούνδου Α΄ της Πολωνίας-Λιθουανίας.

Ο πατέρας του Ιωάννης Α΄ έγινε βασιλιάς μερών της Ουγγαρίας με την υποστήριξη του Σουλεϊμάν Α΄ σουλτάνου των Οθωμανών, ενώ στις υπόλοιπες ήταν ο Φερδινάνδος Α΄ των Αψβούργων, που επίσης αξίωνε την Ουγγαρία. Οι δύο βασιλείς κατέληξαν σε συμφωνία ειρήνης το 1538, όπου έπειτα από το τέλος του Ιωάννη Α΄, αναγνωριζόταν το δικαίωμα του Φερδινάνδου Α΄ να επανενώσει την Ουγγαρία. Όμως τον Μάρτιο του 1540 γεννήθηκε ο Ιωάννης-Σιγισμούνδος και ο Ιωάννης Α΄ στην επιθανάτιο κλίνη του τον Ιούλιο του 1540 κληροδότησε το βασίλειο στον 4 μηνών γιο του. Οι αφοσιωμένοι υποστηρικτές του Ιωάννη Α΄ εξέλεξαν το βρέφος ως βασιλιά, αν και αυτό δεν στέφθηκε με το ιερό στέμμα της Ουγγαρίας.

Ο Ιωάννης Β΄ δεν νυμφεύτηκε. Ήταν το τελευταίο μέλος του Οίκου των Ζαπόλυα. Με τη διαθήκη του βεβαίωσε το δικαίωμα της Συνέλευσης (Dieta) να εκλέξει νέο μονάρχη. Οι αντιπρόσωποι των τριών εθνών εξέλεξαν τον Στέφανο Μπάτορυ, που υιοθέτησε τον τίτλο του βοϊβόντε της Τρανσυλβανίας. Ο Γκασπάρ Μπέκες αντιτέθηκε στην εκλογή και υποστήριξε τον Μαξιμιλιανό Β΄, αλλά νικήθηκε στον εμφύλιο πόλεμο και έτσι ο Μπάτορυ παγίωσε την εξουσία του.

## Παραπομπές


## Πηγές
* Barta, Gábor; Granasztói, György (1981). "A három részre szakadt ország és a török kiűzése (1526–1605)". In Benda, Kálmán; Péter, Katalin (eds.). Magyarország történeti kronológiája, II: 1526–1848 [Historical Chronology of Hungary, Volume I: 1526–1848] (in Hungarian). Akadémiai Kiadó. pp. 361–430. ISBN 963-05-2662-X.
* Cartledge, Bryan (2011). The Will to Survive: A History of Hungary. C. Hurst & Co. ISBN 978-1-84904-112-6.
* Engel, Pál (2001). The Realm of St Stephen: A History of Medieval Hungary, 895–1526. I.B. Tauris Publishers. ISBN 1-86064-061-3.

Κατηγορία:Βασιλείς της Ουγγαρίας
Σαράντη Αιτωλοακαρνανίας

Η **Σαράντη** είναι ημιορεινό χωριό στην Περιφερειακή Ενότητα Αιτωλοακαρνανίας με υψόμετρο 200 μέτρα, το οποίο βρίσκεται στα νότια της λίμνης Τριχωνίδας, σε απόσταση 29 χλμ. ΝΑ. από το Αγρίνιο και 38 χλμ. ΒΔ. από τη Ναύπακτο. Αναφέρεται επίσημα ως οικισμός από το 1981 να απογράφεται στην τότε κοινότητα Λιθοβουνίου. Σύμφωνα με το πρόγραμμα ''Καλλικράτης'' μαζί με τις Άκρες και τα Βαρκά αποτελούν την τοπική κοινότητα Ακρών που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2011 έχει 20 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Βεατρίκη των Έστε, βασίλισσα της Ουγγαρίας

H **Βεατρίκη**, ιταλ. Beatrice d'Este (1215 - πριν τις 8 Μαΐου 1245) από τον Οίκο των Έστε ήταν κόρη του μαρκήσιου του Έστε και με τον γάμο της έγινε βασίλισσα της Ουγγαρίας.

## Βιογραφία
Ήταν κόρη του Αλντομπραντίνο Α΄ μαρκησίου του Έστε & της Φερράρας και της Ελίζας, κόρης του κόμη Αλντομπραντίνο.

## Οικογένεια
Παντρεύτηκε το 1234 τον Ανδρέα Β΄ της Ουγγαρίας. Για τον Aνδρέα Β΄ ήταν ο τρίτος γάμος. Η Βεατρίκη είχε τέκνο:
* Στέφανος ο *Υστερότοκος* 1236-1271. Νυμφεύτηκε πρώτα την Ισαβέλλα Τραβερσάνι και μετά την Τομαζίνα Μοροζίνι, από την οποία τέκνο του ήταν ο:
** Ανδρέας Γ΄ π.1265-1301, βασιλιάς της Ουγγαρίας, ο έσχατος άρρην του Οίκου των Άρπαντ.

## Παραπομπές


## Πηγές
* Soltész, István: Árpád-házi királynék (Gabo, 1999)
* Kristó, Gyula - Makk, Ferenc: Az Árpád-ház uralkodói (IPC Könyvek, 1996)

Κατηγορία:Οίκος των Έστε
Κατηγορία:Βασιλείς της Ουγγαρίας
Κατηγορία:Βασίλισσες της Ουγγαρίας (σύζυγοι βασιλέων)
Χουάν Γκαρθία Ολίμπερ

O **Χουάν Γκαρθία Ολίμπερ** ήταν Ισπανός αναρχικός επαναστάτης με μεγάλη φήμη στο αναρχικό κίνημα. Διετέλεσε Υπουργός Δικαιοσύνης της Δεύτερης Ισπανικής Δημοκρατίας την περίοδο της αρχικής φάσης του Ισπανικού Εμφυλίου. 
## Βιογραφία
Γεννήθηκε το 1901. Δούλεψε ως μάγειρας, και έγινε αναρχικός στην ομάδα "*Los Solidarios"* όπου συμμετείχε σε προσπάθειες για εκτελέσεις κατά φορέων εξουσίας (όπως ο βασιλιάς Αλφόνσο και ο Μουσολίνι).

Υπήρξε εμβληματική και ηγετική μορφή του Ισπανικού αναρχικού κινήματος μαζί με τον Μπουεναβεντούρα Ντουρρούτι και τον Φρανθίσκο Ασκάσο. 

Μετά το πραξικόπημα του Εθνικιστικού στρατού στις 17 Ιουλίου του 1936, στη πόλη της Βαρκελώνης γίνανε οδομαχίες στις 18-20 Ιουλίου όπου οι αναρχικοί πολιτοφύλακες απέκρουσαν επιτυχώς τους εθνικιστές και στη πράξη είχαν την εξουσία στα χέρια τους. Στις 20 Ιουλίου του 1936, ο πρόεδρος της Καταλονίας Λουΐς Κομπανύς, ζήτησε πολιτική ανοχή από τους αναρχικούς ηγέτες (μεταξύ αυτών ο Χουάν Γκαρθία Ολίμπερ) και ρώτησε αν θα ήθελαν να παραμείνει στη θέση του, τελικά οι αναρχικοί ηγέτες δέκτηκαν να παραμείνει πρόεδρος της Καταλανικής διοίκησης.

Μετά την επιτυχή απόκρουση των πραξικοποιηματιών, στις 23 Ιουλίου έγινε σύσκεψη των επιφανών ηγετών της CNT, όπου ο Χουάν Γκαρθία Ολίμπερ πρότεινε την κατάληψη της εξουσίας και την ανακήρυξη του *"ελευθεριακού κομμουνισμού*" στη Βαρκελώνη και  αλλά ο Ντουρρούτι αρνήθηκε μέχρι τουλάχιστον να καταληφθεί η Ζαραγόσα και ευρύτερα η Αραγωνία. 
Ως υπουργός δικαιοσύνης στήριξε τα λαϊκά δικαστήρια που αποφάσιζαν συνοπτικές καταδίκες σε εθνικιστές.

Προσπάθησε να συνεχιστούν οι Σφαγές του Παρακουέγιος, τις οποίες προσπάθησε να σταματήσει ο αναρχικός Μέλχος Ροντρίγκεζ Γκαρσία ενώ εφάρμοσε καταναγκαστική εργασία σε αιχμαλώτους.

Στα Γεγονότα του Μαΐου του 1937 στην Ισπανία κατέβαλε κάθε προσπάθεια για ειρήνευση μεταξύ της Άκρας αριστεράς και της Κυβέρνησης, ενώ οι σύντροφοι του νόμιζαν ότι είχε απαχθεί από τους κυβερνητικούς και ενάντια στη θέληση του, για αυτό είχε αυτή τη πολιτική στάση. Μετά τα γεγονότα, αποβλήθηκε από τη κυβέρνηση, αλλά συνέχισε τη στήριξη του αγώνα εναντίον του Φράνκο. Μετά την ήττα αυτοεξορίστηκε σε διάφορες χώρες όπου έγραψε απομνημονεύματα. Πέθανε το 1978 στο Μεξικό.

## Πηγές
* 
* 
## Παραπομπές


Κατηγορία:Ισπανοί αναρχικοί
Κατηγορία:Αναρχικοί
Κατηγορία:Αντιφασίστες
Βεατρίκη της Νάπολης

H **Βεατρίκη**, ιταλ. Beatrice (16 Νοεμβρίου 1457 - 23 Σεπτεμβρίου 1508) από τον Οίκο της Τραστάμαρα ήταν πριγκίπισσα της Νάπολης και με τους γάμους της έγινε πρώτα βασίλισσα της Ουγγαρίας και μετά βασίλισσα της Ουγγαρίας & Βοημίας.

## Βιογραφία
Ήταν η δεύτερη κόρη του Φερδινάνδου Α΄ της Νάπολης και της πρώτης συζύγου του Ισαβέλλας του Κλερμόν, κόρης του Τριστάν του Κλερμόν κόμη του Κοπερτίνο.

## Οικογένεια
Παντρεύτηκε πρώτα το 1476 τον Ματθία Κορβίνο βασιλιά της Ουγγαρίας, διεκδικητή βασιλιά της Βοημίας και διεκδικητή δούκα της Αυστρίας. Για τον Κορβίνο ήταν ο τρίτος του γάμος και αυτός απεβίωσε το 1490.

Το 1491 η Βεατρίκη έκανε δεύτερο γάμο με τον Βλαδίσλαο Β΄ των Γιαγκελλόνων βασιλιά της Ουγγαρίας & Βοημίας. Για αύτόν ήταν ο 2ος γάμος του. Δεν απέκτησε τέκνα από τους γάμους της και η Βεατρίκη απεβίωσε το 1508 και ο Βλαδίσλαος Β΄ έκανε τρίτο γάμο με την Άννα των Φουά-Καντάλ.

## Πρόγονοι

## Παραπομπές


## Πηγές
* J. Macek, Tři ženy krále Vladislava, Mladá fronta, Praha, 1991
* kol. autorov, Encyklopédia Slovenska, Veda, Bratislava, 1977

Κατηγορία:Βασιλείς της Ουγγαρίας
Ισαβέλλα Γιαγκελλόνων

H **Ισαβέλλα**, πολων. Izabela Jagiellonka (18 Ιανουαρίου 1519 - 15 Σεπτεμβρίου 1559) από τον Οίκο των Γιαγκελλόνων ήταν πριγκίπισσα της Πολωνίας και με τον γάμο της έγινε βασίλισσα της Ουγγαρίας.

## Βιογραφία
Ήταν η δεύτερη κόρη (1η από τον 2ο γάμο) του Σιγισμούνδου Α΄ της Πολωνίας & μεγάλου δούκα της Λιθουανίας και της Μπόνας Σφόρτσα, κόρης του Τζαν-Γκαλεάτσο δούκα του Μιλάνου.

Ο γάμος της έγινε όταν ήταν 20 ετών και ο σύζυγός της Ιωάννης Α΄ της Ουγγαρίας, 52 ετών.

## Οικογένεια
Παντρεύτηκε το 1539 τον Ιωάννη Α΄ Ζαπόλυα βασιλιά της Ουγγαρίας & βοϊβόντε της Τρανσυλβανίας και είχε τέκνο:
* Ιωάννης-Σιγισμούνδος 1540-1571, ως Ιωάννης Β΄ βασιλιάς της Ουγγαρίας, πρίγκιπας της Τρανσυλβανίας, δούκας του Οπόλε & Ρατσίμπους.

## Πρόγονοι

## Παραπομπές


## Πηγές
* Bene, Sándor (2015). "Limits of Tolerance: The Topoi of Fornication in the Hungarian Reformation". In Lange van Ravenswaay, J. Marius J.; Selderhuis, Herman (eds.). Reformed Majorities in Early Modern Europe. Vandenhoeck & Ruprecht. ISBN 9783525550830.
* Duczmal, Małgorzata (2012). Jogailaičiai (in Lithuanian). Translated by Birutė Mikalonienė and Vyturys Jarutis. Vilnius: Mokslo ir enciklopedijų leidybos centras. ISBN 978-5-420-01703-6.
* Kirsch, Johann Peter (1910). "George Martinuzzi". The Catholic Encyclopedia. 9. New York: Robert Appleton Company. OCLC 1017058.

Κατηγορία:Οίκος των Γιαγκελλόνων
Κατηγορία:Βασιλείς της Ουγγαρίας
Κατηγορία:Πολωνές πριγκίπισσες
Αγνή της Αυστρίας (1281-1364)

Η **Αγνή**, γερμ. Agnes (18 Μαϊου 1281 - 10 Ιουνίου 1354) από τον Οίκο των Αψβούργων ήταν κόρη του δούκα της Αυστρίας & βασιλιά της Γερμανίας και με τον γάμο της έγινε βασίλισσα της Ουγγαρίας.

## Βιογραφία
Ήταν η δεύτερη κόρη του Αλβέρτου Α΄ δούκα της Αυστρίας & βασιλιά της Γερμανίας και της Ελισάβετ της Γκορίτσια, κόρης του Μάινχαρτ δούκα της Καρινθίας.

Ο σύζυγός της Ανδρέας Γ΄ της Ουγγαρίας απεβίωσε το 1301. Η Αγνή απεβίωσε στο Κένιγκσφελντεν του Τυρόλου σε ηλικία 83 ετών.

## Οικογένεια
Παντρεύτηκε το 1296 τον Ανδρέα Γ΄ της Ουγγαρίας. Για τον Ανδρέα Γ΄ ήταν ο 2ος γάμος· από τον 1ο του γάμο είχε μία κόρη. Η Αγνή δεν απέκτησε απογόνους.

### Πρόγονοι


## Παραπομπές


## Πηγές
* Duggan, Anne (1997). Queens and Queenship in Medieval Europe. Woodbridge: The Boydell Press. p. 112.
* Honemann, Volker 'A Medieval Queen and her Stepdaughter', p. 112.

Κατηγορία:Οίκος των Αψβούργων
Κατηγορία:Βασιλείς της Ουγγαρίας
Κατηγορία:Βασίλισσες της Ουγγαρίας (σύζυγοι βασιλέων)
Άννα του Φουά

H **Άννα**, γαλλ. Anne de Foix-Candale (1484 - 26 Ιουλίου 1506) από τον Οίκο του Γκραγύ ήταν κόρη του κόμη του Κανντάλ και με τον γάμο της έγινε βασίλισσα της Ουγγαρίας.

## Βιογραφία
Ήταν κόρη του Γκαστόν κόμη του Κανντάλ και της 2ης εξαδέλφης του Αικατερίνης των Φουά, κόρης του Γκαστόν Δ΄ κόμη της Φουά.

## Οικογένεια
Παντρεύτηκε το 1501 τον Βλαδίσλαο Β΄ των Γιαγκελλόνων βασιλιά της Ουγγαρίας & Βοημίας, ως η 3η σύζυγός του. Είχε τέκνα:
* Άννα 1503-1547, παντρεύτηκε τον Φερδινάνδο Α΄ των Αψβούργων αρχιδούκα της Αυστρίας και βασιλιά της Ουγγαρίας, Βοημίας & Γερμανίας.
* Λουδοβίκος Β΄ 1506-1526, βασιλιάς της Ουγγαρίας & Βοημίας.

## Πηγές
* Cazacu, Matei (2017). Reinert, Stephen W. (ed.). Dracula. Brill.
* Previte-Orton, C.W. (1962). The Shorter Cambridge Medieval History. II. Cambridge at the University Press.



Κατηγορία:Οίκος της Φουά
Κατηγορία:Βασιλείς της Ουγγαρίας
Κατηγορία:Βασίλισσες της Ουγγαρίας (σύζυγοι βασιλέων)
Περιήρης

Στην ελληνική μυθολογία, με το όνομα **Περιήρης** είναι γνωστά δύο ξεχωριστά άτομα.

* Περιήρης, βασιλιάς της Μεσσηνίας και γιος του Αιόλου.
* Περιήρης, Θηβαίος ηνίοχος του Μενοικέα (πατέρα του Κρέοντα). Ο Περιήρης τραυμάτισε τον Κλύμενο, βασιλιά των Μινυών και πατέρα του Εργίνου. Ως εκδίκηση οι Μινύες επέβαλαν βαριά φορολογία στους Θηβαίους.

## Παραπομπές


Κατηγορία:Πρόσωπα της ελληνικής μυθολογίας
Ούρφι Σιραζί

μικρογραφία| Πρώτες σελίδες από το Ντιβάν του Ουρφί
Σε παλιές πηγές το όνομα με το οποίο απαντάται είναι **Τζαμάλ-αλ-Ντιν Μοχαμάντ Σιντί** (ή **Σαγιεντί**). Έζησε από το 963 έτος Εγίρας-999 έτος Εγίρας (Ισλαμικό ημερολόγιο), περίπου 1556-1590 μ.Χ. γνωστός με το ψευδώνυμο **Ούρφι,** ή **Ορφί** ή **Ουρφί Σιραζί** (), ήταν ένας Πέρσης ποιητής του 16ου αιώνα.  

Γεννήθηκε στο Σιράζ και στα νιάτα του μετανάστευσε στην Ινδία και έγινε ένας από τους ποιητές της αυλής του Μεγάλου Ακμπάρ . Είναι ένας από τους σημαντικότερους Πέρσες ποιητές ινδικού στυλ. 

## Βιβλιογραφικές Αναφορές

## Εξωτερικοί σύνδεσμοι

* Κατάλογος Περσών ποιητών και συγγραφέων
* Περσική λογοτεχνία 

Κατηγορία:Πέρσες ποιητές
Κατηγορία:Ιρανοί λογοτέχνες
Μπάτνα

Η **Μπάτνα** () είναι η πρωτεύουσα της ομώνυμης επαρχίας της Αλγερίας. Με πληθυσμό 290.645 (απογραφή του 2008) είναι η πέμπτη μεγαλύτερη πόλη στην Αλγερία. Είναι επίσης μια από τις μεγάλες πόλεις της περιοχής των Σαουί και θεωρείται πρωτεύουσα των Ωρές. 

## Ιστορία
Τα πρώτα βασικά θεμέλια (στρατιωτικός καταυλισμός) της πόλης ανεγέρθηκαν από τη γαλλική φρουρά το 1844, με στρατηγική αποστολή τη δημιουργία ενός μόνιμα φυλασσόμενου σημείου πρόσβασης για τον κύριο δρόμο της Σαχάρας. 

Η γεωγραφική θέση της Μπάτνα προσφέρει ένα φυσικό χώρισμα μέσα από τα όρη του Άτλαντα. Οι Ρωμαίοι δεν ανίχνευσαν αυτό το πέρασμα στη φάση της πρώιμης εισβολής τους. 

Οι αρχαίες πόλεις Τιμγκάντ και Λαμπέσε, που χτίστηκαν περίπου στον 1ο αιώνα μ.Χ., αποτελούν ζωντανά παραδείγματα της σημασίας που έδωσαν οι Ρωμαίοι στον εμπορικό έλεγχο της περιοχής. 

### Υπογραφή και διακήρυξη της αλγερινής επανάστασης στη Μπάτνα
αριστερά|μικρογραφία|Η Δημοτική Λαϊκή Συνέλευση
μικρογραφία|Πλατεία των Μαρτύρων της Μπάτνα
Οι κάτοικοι της πόλης εξεγέρθηκαν εναντίον των γαλλικών αρχών στην αρχή του αποικισμού. Στη συνέχεια διοργάνωσαν την αλγερινή επανάσταση ενάντια στη γαλλική αποικιοκρατία. 

Οι πρώτοι κάτοικοι της πόλης προσχώρησαν στο Μεσαλί Χατζ, όπως και ο Ουλεμάς Μπεν Μπαντίς και το Κίνημα για τον Θρίαμβο των Δημοκρατικών Ελευθεριών και μαζί διοργάνωσαν τη μεγάλη ιστορική σύσκεψη της 22ας Ιουνίου 1954. 

Η αλγερινή επανάσταση ξεκίνησε στη Μπάτνα υπό την ηγεσία του Μουσταφά Μπενμπουλαΐντ. Η Μπάτνα ήταν η πρώτη στρατιωτική περιοχή της Αλγερίας (ζώνη 1) μεταξύ 1954 και 1962. Τη νύχτα της 1ης Νοεμβρίου 1954, οι στρατώνες της πόλης Μπάτνα δέχθηκαν επίθεση από τους μουτζαχεντίν. Η Μπάτνα ήταν το αρχηγείο της αλγερινής επανάστασης μέχρι την ανεξαρτησία. () 

### Βομβαρδισμός
Στις 6 Σεπτεμβρίου 2007, η Μπάτνα ήρθε αντιμέτωπη με μαζικό βομβαρδισμό αυτοκτονίας της Αλ Κάιντα. Η βομβιστική επίθεση, που έλαβε χώρα λίγο πριν την επίσκεψη του Προέδρου της Αλγερίας Αμπντελαζίζ Μπουτεφλίκα, είχε ως αποτέλεσμα περίπου 15–20 θανάτους και 107 τραυματισμούς, καθώς ο βομβιστής πυροδότησε τη συσκευή του ανάμεσα στο πλήθος που περίμενε να δει τον Πρόεδρο, ο οποίος βρισκόταν στο τέλος μιας τριήμερης περιοδείας στην ανατολική Αλγερία. Οι βομβιστικές επιθέσεις καταδικάστηκαν από το Συμβούλιο Ασφαλείας του ΟΗΕ. 

### Ιστορική καταγραφή πληθυσμού

## Κλίμα
δεξιά|μικρογραφία|Χιόνι στη Μπάτνα
Ευρισκόμενη στα όρη Ωρές (μέρος της οροσειράς του Άτλαντα), στα 1.048 μ. πάνω από τη στάθμη της θάλασσας, η Μπάτνα έχει ψυχρό ημίξηρο κλίμα (Κλιματική ταξινόμηση Κέππεν *BSk*) με μεσογειακές επιρροές και μέση ετήσια βροχόπτωση 326 mm. Τα καλοκαίρια είναι σε μέτριο βαθμό ζεστά (σύμφωνα με τις τιμές της Σαχάρας) και η ξηρή περίοδος και οι χειμώνες είναι ψυχροί και υγροί, με πιθανότητα χιονοπτώσεων.

## Αξιοσημείωτοι κάτοικοι
* Ουριά Αϊτσί, μουσικός 
* Ραχίντ Μουφούκ, γλύπτης.

## Παραπομπές


## Εξωτερικοί σύνδεσμοι

* Τουριστικές πληροφορίες 

Κατηγορία:Πόλεις της Αλγερίας
Μένφι

Η **Μένφι** είναι Δήμος στην Ιταλική επαρχία Αγκριτζέντο της αυτόνομης Περιφέρειας Σικελία στην νότια Ιταλία. Βρίσκεται περίπου 70 χιλιόμετρα νοτιοδυτικά από το Παλέρμο, 60 χιλιόμετρα βορειοδυτικά από το Αγκριτζέντο και σε απόσταση περίπου 3 χιλιόμετρα από την νότια ακτή της Σικελίας. Το 1010 το ένα τρίτο του πληθυσμού της πόλης μετανάστευσαν στις Ηνωμένες Πολιτείες Αμερικής.

## Παραπομπές


## Εξωτερικοί σύνδεσμοι
*Κοινότητα Μένφι

Κατηγορία:Δήμοι της Επαρχίας του Αγκριτζέντο
Ναταλία Αλεξέγιεβνα (Βιλελμίνη Λουίζα της Έσσης-Ντάρμστατ)

Η **Ναταλία Αλεξέγιεβνα** (ρωσ. *Наталья Алексеевна*), γεννηθείσα *Βιλελμίνη Λουίζα* (γερμ. *Wilhelmina Louisa*, 25 Ιουνίου 1755 - 26 Απριλίου 1776), από τον Οίκο της Έσσης-Ντάρμστατ ήταν κόρη του Λανδγράβου της Έσσης-Ντάρμστατ και με τον γάμο της έγινε μεγάλη δούκισσα της Ρωσίας.

## Βιογραφία
Η *Βιλελμίνη Λουίζα* ήταν κόρη του Λουδοβίκου Θ΄ της Έσσης-Ντάρμστατ και της Καρολίνας των Βίττελσμπαχ, κόρης του Χριστιανού Γ΄ του Παλατινάτου-Τσβάιμπρυκεν.

## Οικογένεια
Παντρεύτηκε το 1773 τον Μεγάλο Δούκα Παύλο Πετρόβιτς, διάδοχο της Ρωσίας. Απέκτησαν ένα θνησιγενή γιο (15 Απριλίου 1776). 

Απεβίωσε μετά από τη δύσκολη γέννα σε ηλικία 21 ετών. Το ίδιο έτος ο Παύλος έκανε δεύτερο γάμο με τη Σοφία Δωροθέα της Βυρτεμβέργης (μετέπειτα ''Μαρία Φιόντοροβνα'') και το 1796 έγινε Αυτοκράτορας της Ρωσίας, διαδεχόμενος τη μητέρα του Αικατερίνη Β΄.

## Πρόγονοι

## Πηγές
* Troyat, Henri, Catherine the Great, 1980 ISBN 0-425-05186-2

## Παραπομπές


Κατηγορία:Οίκος της Έσσης
Κατηγορία:Γερμανοί ευγενείς
Κατηγορία:Πριγκίπισσες της Έσσης
Κατηγορία:Οίκος Ρομάνοφ
Κατηγορία:Μεγάλες Δούκισσες της Ρωσίας
Κατηγορία:Δούκισσες του Χόλσταϊν-Γκόττορπ
Πολύστρατος ο Επικούρειος

Ο **Πολύστρατος ο Επικούρειος** ήταν ο δεύτερος σχολάρχης στη φιλοσοφική Σχολή του Επίκουρου, ύστερα από τον Έρμαρχο. Λέγεται ότι γεννήθηκε την ίδια ημέρα με τον Ιπποκλείδη, άκουσαν μαζί τον Επίκουρο, έζησαν μαζί στον Κήπο και πέθαναν την ίδια ημέρα. Αναφέρονται ως υπόδειγμα φιλίας μαζί με τους Ηρακλή-Ιόλαο, Ορέστη - Πυλάδη, Αχιλλέα-Πάτροκλο, Δάμωνα-Φιντία.

## Παραπομπές


Κατηγορία:Επικούρειοι φιλόσοφοι
Διεθνές Φεστιβάλ Κινηματογράφου Σαν Σεμπαστιάν

Το **Διεθνές Φεστιβάλ Κινηματογράφου Σαν Σεμπαστιάν** (ισπανικά: Festival de San Sebastian, και στα βασκικά: Donostia Zinemaldia), είναι ένα από τα σημαντικότερα ευρωπαϊκά φεστιβάλ κινηματογράφου. Διεξάγεται κάθε χρόνο τον μήνα Σεπτέμβριο, στην πόλη του Σαν Σεμπαστιάν, στη Χώρα των Βάσκων (Ισπανία), από το 1953.

## Ιστορία

Το φεστιβάλ ιδρύθηκε το 1952. Αν και αρχικά προοριζόταν να  τιμήσει τις ταινίες του ισπανικού κινηματογράφου, τρία χρόνια μετά το 1955 ταινίες από άλλες χώρες επιλέχθηκαν να εξεταστούν, όταν το φεστιβάλ εξειδικεύτηκε σε έγχρωμες παραγωγές.

Έχει αναγνωριστεί από το FIAPF ως φεστιβάλ κατηγορίας Α' από το 1957, με εξαίρεση την περίοδο 1980-1984, όταν δεν είχαν δοθεί σημαντικά βραβεία.

## Κατηγορίες βραβείων
* Χρυσό Κοχύλι καλύτερης ταινίας
* Ειδικό βραβείο επιτροπής
* Αργυρό Κοχύλι καλύτερης σκηνοθεσίας
* Αργυρό Κοχύλι καλύτερου ηθοποιού
* Αργυρό Κοχύλι καλύτερης ηθοποιού 
* Αργυρό Κοχύλι καλύτερου σεναρίου
* Αργυρό Κοχύλι καλύτερης διευθύνσης φωτογραφίας
* Βραβείο Ντονόστια (τιμητικό))

## Παραπομπές

## Εξωτερικοί σύνδεσμοι

* Ο  
* Το Φεστιβάλ Σαν Σεμπαστιάν στη imdb.com 

Κατηγορία:Φεστιβάλ κινηματογράφου
Κατηγορία:Πολιτισμός στην Ισπανία
Ιωάννα Ελισάβετ του Χόλσταϊν-Γκόττορπ

H **Ιωάννα Ελισάβετ** (γερμ. *Johanna Elisabeth*, 24 Οκτωβρίου 1712 - 30 Μαΐου 1760) από τον Οίκο του Σλέσβιχ-Χόλσταϊν-Γκόττορπ ήταν κόρη του Πρίγκιπα του Οϊτίν και με τον γάμο της έγινε πριγκίπισσα του Άνχαλτ-Τσέρμπστ. Είναι η μητέρα της Αικατερίνης Β΄  της Ρωσίας.

## Βιογραφία
Ήταν η τέταρτη κόρη του Χριστιανού Αυγούστου του Οϊτίν και της Αλβερτίνας Φρειδερίκης των Τσέρινγκεν, κόρης του Φρειδερίκου Ζ΄ του Μπάντεν-Ντούρλαχ.

## Οικογένεια
Παντρεύτηκε το 1727 τον Χριστιανό Αύγουστο του Άνχαλτ-Τσερμπστ και είχε τέκνα:
* Σοφία (Αικατερίνη Β΄) 1729-1796, Αυτοκράτειρα της Ρωσίας. Παντρεύτηκε τον Πέτρο Γ΄ της Ρωσίας και ίσως τον Γκριγκόρυ Ποτέμκιν, στρατάρχη και πολιτικό.
* Γουλιέλμος Χριστιανός Φρειδερίκος 1730-1742.
* Φρειδερίκος Αύγουστος 1734-1793, Πρίγκιπας του Άνχαλτ-Τσερμπστ.
* Αυγούστα Χριστίνα Καρλόττα 1736.
* Ελισάβετ Ουλρίκη 1742-1745.

## Πρόγονοι



## Παραπομπές


## Πηγές
*  Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 28.

Κατηγορία:Πριγκίπισσες της Γερμανίας
Κατηγορία:Δούκισσες του Χόλσταϊν-Γκόττορπ
Ελένα Γκλίνσκαγια

Η **Ελένα Βασίλιεβνα Γκλίνσκαγια**, ρωσ.  Елена Васильевна Глинская (π. 1510 - 4 Απριλίου 1538) από τον Οίκο του Γκλίνσκι γεννήθηκε κόρη ενός πρίγκιπα στη Λιθουανία και με τον γάμο της έγινε μεγάλη πριγκίπισσα της Μόσχας και αντιβασίλισσα της Ρωσίας (1533-38).

## Βιογραφία
Ήταν κόρη του Βασίλι Λβόβιτς Γκλίνσκι και της Άννας Γιάκσιτς πριγκίπισσας από τη Σερβία. 

Ο σύζυγός της Βασίλειος Γ΄ ήταν γιος του Ιβάν Γ΄ και της (Ζωής) Σοφίας Παλαιολογίνας, κόρης του Θωμά δεσπότη του Μωρέως και ανιψιάς των Ιωάννη Η΄ και Κωνσταντίνου ΙΒ΄ Αυτοκρατόρων των Ρωμαίων. Ο γιος της Ιβάν Δ΄ ο *Τρομερός* ανέκτησε τα Ρωσικά πριγκιπάτα από τους Μογγόλους και ίδρυσε επικράτεια, που λόγω του ότι ήταν απόγονος των Παλαιολόγων, την ονόμασε Αυτοκρατορία, συνέχεια της Ρωμανίας (Ρωμαϊκής Αυτοκρατορίας).

## Οικογένεια
Παντρεύτηκε το 1525 τον Βασίλειο Γ΄ μεγάλο πρίγκιπα της Μόσχας και είχε τέκνα:
* Ιβάν Δ΄ 1530-1584, μεγάλος πρίγκιπας της Μόσχας και μετά Αυτοκράτορας της Ρωσίας.
* Γιούρι 1532-1563, πρίγκιπας του Ούγκλιτς.

## Παραπομπές


## Πηγές
* Janet Martin, Medieval Russia 980-1584 (Cambridge: Cambridge University Press, 1995), 292-293.

Κατηγορία:Αντιβασιλείς
Κατηγορία:Ρώσοι ευγενείς
Πλατανιάς Παραβόλας Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Πλατανιάς]]*

Ο **Πλατανιάς** είναι πεδινός οικισμός της Αιτωλοακαρνανίας σε υψόμετρο 50 μέτρων.

## Γενικά στοιχεία
Ο Πλατανιάς βρίσκεται στις βόρειες όχθες της λίμνης Τριχωνίδας ενώ απέχει περίπου 13 χλμ. Α.-ΝΑ. από το Αγρίνιο και 17 χλμ. Δ.-ΒΔ. από το Θέρμο. Μέσα από το χωριό περνάει η ΕΟ Αγρινίου - Θέρμου και είναι ανάμεσα στη Παραβόλα (ΒΔ.) και Παντάνασσα (ΝΑ.), από την οποίο χωρίζεται με τον χείμαρρο Κουφόρεμα.

Αναφέρεται επίσημα το 1927 στο ΦΕΚ 144Α - 15/07/1927 να αποσπάται από την τότε κοινότητα Ζακωνίνων και προσαρτάται στην τότε κοινότητα Παραβόλας. Σύμφωνα με το πρόγραμμα ''Καλλικράτης'' μαζί την Αγία Βαρβάρα, την Κάτω Τραγάνα, την Παραβόλα και την Τραγάνα  αποτελούν τη δημοτική κοινότητα Παραβόλας που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 έχει πληθυσμό 157 κατοίκους.

## Σημείωση
Στην Αιτωλοακαρνανία υπάρχει ο συνώνυμος οικισμός Πλατανιάς Πυλλήνης

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Μέγαρο των Απομάχων

Το **Μέγαρο των Απομάχων** () είναι συγκρότημα κτιρίων στο κέντρο του Παρισιού. Η ανέγερσή του ξεκίνησε από τον Λουδοβίκο 14ο, με σκοπό να λειτουργήσει σαν νοσοκομείο και οικοτροφείο για τους αναπήρους παλαίμαχους του Γαλλικού Στρατού. Αυτοί διέμεναν εκεί, οργανωμένοι κανονικά σε στρατιωτικές μονάδες με αξιωματικούς. 

Μετά από διάφορες χρήσεις σήμερα λειτουργεί αφενός ως στρατιωτικό νοσοκομείο και αναπαυτήριο, αφετέρου (και κυρίως) ως Στρατιωτικό Μουσείο (Musée de l'Armée) με πολλά εκθέματα, μεταξύ των οποίων μια τεράστια συλλογή πανοπλιών του Μεσαίωνα και των πρώιμων νεότερων χρόνων. Στο μέγαρο στεγάζονται επίσης το Μουσείο Ανάγλυφων σχεδιαγραμμάτων και το μουσείο Λα Κοντεμποραίν, μια βιβλιοθήκη-μουσείο που ειδικεύεται στη σύγχρονη ιστορία και τις διεθνείς σχέσεις του 20ού και του 21ου αιώνα. 

Στην εκκλησία του συγκροτήματος βρίσκονται οι τάφοι επιφανών Γάλλων, διατεταγμένοι κυκλικά γύρω από τον τάφο του Μεγάλου Ναπολέοντα.

## Φωτοθήκη

Hotel des invalides, Paris.jpg
Hôtel des Invalides memorial plaque.jpg
Tomb of Napoleon.jpg


## Παραπομπές


Κατηγορία:Κτίρια και κατασκευές στο Παρίσι
Κατηγορία:Μπαρόκ αρχιτεκτονική στη Γαλλία
Αναστασία Ρομάνοβνα

Η **Αναστασία Ρομάνοβνα Ζακχάργινα-Γιουρίεβνα** (1530 - 7 Αυγούστου 1560) από τον Οίκο των Ζακχάργιν-Γιουρίεβ (μετέπειτα Ρομάνοβ) ήταν κόρη βογιάρου, συμβούλου (οκόλνιτσυ) του Βασιλείου Γ΄ και με τον γάμο της έγινε μεγάλη δούκισσα της Ρωσίας και Αυτοκράτειρα της Ρωσίας.

## Βιογραφία
Ήταν κόρη του Ρομάν Γιουρίεβιτς Ζακχάργιν-Γιουρίεβ, βογιάρου και συμβούλου (οκόλνιτσυ) του Βασιλείου Γ΄ και της Ουλιάνας Ιβάνοβνας. Αδελφός της ήταν ο Νικήτας Ρομάνοβιτς, πρόγονος όλων των τσάρων Ρομάνοβ.

## Οικογένεια
Παντρεύτηκε τον Ιβάν Δ΄ μεγάλο πρίγκιπα της Μόσχας και μετά Αυτοκράτορα της Ρωσίας και είχε τέκνα:
* Ντμίτρι 1552-1553, απεβίωσε 1 έτους.
* Ιβάν 1554-1581, διάδοχος, απεβ. 27 ετών.
* Φιοντόρ Α΄ 1557-1598, Αυτοκράτορας της Ρωσίας. 
* τρεις κόρες, απεβίωσαν το πολύ δύο ετών.

## Παραπομπές


## Πηγές
* Sebag Montefiore, Simon. The Romanovs: 1613 to 1918 (2016).

Κατηγορία:Οίκος Ρομάνοφ
Κατηγορία:Τσαρίνες της ρωσικής αυτοκρατορίας
Βραβείο Ντονόστια

Το **Βραβείο Ντονόστια** (ισπανικά: Premio Donostia, και Βασκικά:  Donostia Saria), είναι ένα τιμητικό βραβείο που δίνεται κάθε χρόνο στο Φεστιβάλ του Σαν Σεμπαστιάν από το 1986, σε ηθοποιούς και σκηνοθέτες για την προσφορά τους στην Έβδομη τέχνη.

## Παραλήπτες

## Παραπομπές

## Εξωτερικοί σύνδεσμοι
* Ο  

Κατηγορία:Κινηματογραφικά βραβεία στην Ισπανία
Αφράτο Αιτωλοακαρνανίας

Το **Αφράτο** είναι ορεινό χωριό στην Περιφερειακή Ενότητα Αιτωλοακαρνανίας με υψόμετρο 400 μέτρα, το οποίο βρίσκεται στα βόρεια της λίμνης Τριχωνίδας, σε απόσταση 15  χλμ. Α. από το Αγρίνιο και 22 χλμ. Β.-ΒΔ. από το Θέρμο. Αναφέρεται επίσημα το 1920 να απογράφεται στην τότε κοινότητα Παραβόλας. Το 1928 με το ΦΕΚ 36Α - 14/03/1928 ορίστηκε έδρα της νεοϊδρυθείσας ομώνυμης κοινότητας. Σύμφωνα με το πρόγραμμα ''Καλλικράτης''  αποτελεί την τοπική κοινότητα Αφράτου που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 έχει 26 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Μαρία Σκουράτοβα-Μπέλσκαγια

Η **Μαρία Γρηγορίεβνα Σκουράτοβα-Μπέλσκαγια** (απεβ. 10/20 Ιουνίου 1605) από τον Οίκο των Σκουράτοβ-Μπέλσκι ήταν κόρη του αρχηγού της Οπρίτσνινα και με τον γάμο της έγινε Αυτοκράτειρα της Ρωσίας. Ανέλαβε την αντιβασιλεία της Ρωσίας κατά την ανηλικιότητα του γιου της Φέοντορ Β΄ το 1605.

## Βιογραφία
Ήταν κόρη του Γρηγόρι Λουκιάνοβιτς του *Μαλυούτα* αρχηγού της Οπρίτσνινα επί Ιβάν Δ΄. Ο πατέρας της ήταν ευνοούμενος του Ιβάν Δ΄.

Ο γάμος της με τον Μπορίς Γκοντουνόφ έγινε, διότι ο Μπορίς ήθελε να ενδυναμώσει τη θέση του στην Αυλή με το να γίνει γαμπρός του ευνοούμενου του Αυτοκράτορα. Το 1568 ο Μπόρις έγινε Αυτοκράτορας και η Μαρία τσαρίνα. Κατά το διάστημα που ήταν Αυτοκράτειρα, η ευνοούμενή της Μαρία Φεοντόροβνα Ποζάρσκαγια ασκούσε επιρροή επάνω της. Τον Απρίλιο του 1605 απεβίωσε ο Μπορίς και ο γιος τους αναγορεύθηκε Αυτοκράτορας. Ήταν 16 ετών και η Μαρία ανέλαβε την αντιβασιλεία, όμως ενάμισι μήνα μετά οπαδοί του ψευδο-Δημήτριου στραγγάλισαν τον Φιοντόρ Β΄ και τη μητέρα του Μαρία στο διαμέρισμά του.

## Οικογένεια
Παντρεύτηκε το 1570 τον Μπορίς Γκοντουνόφ Αυτοκράτορα της Ρωσίας και είχε τέκνα:
* Ξένια 1582-1622, άγαμη.
* Φιοντόρ Β΄ 1589-1605, Αυτοκράτορας της Ρωσίας.

## Παραπομπές


## Πηγές
* Мария Григорьевна // Славянская энциклопедия: XVII век в 2-х томах. A-M. Том 1

## Εξωτερικοί σύνδεσμοι
* 

Κατηγορία:Τσαρίνες της ρωσικής αυτοκρατορίας
Ευδοκία Στρέσνιοβα

Η **Ευδοκία Λουκιάνοβνα Στρέσνιοβα**, ρωσ. Евдоки́я Лукья́новна Стрешнёва 91608 - 18 Αυγούστου 1645) από τον Οίκο των Στρέσνιοφ ήταν κόρη ευγενούς και με τον γάμο της έγινε Τσαρίνα της Ρωσίας.

## Βιογραφία
Ήταν κόρη του Λουκιάν Στεπάνοβιτς Στρέσνιοφ ευγενούς και της Άννας Κωνσταντίνοβνας Βολκόνσκαγιας.

## Οικογένεια
Παντρεύτηκε το 1626 τον Μιχαήλ Α΄ των Ρομάνοφ Αυτοκράτορα της Ρωσίας και είχε τέκνα:
* Ειρήνη 1627-1679, ο μνηστήρας της Βάλντεμαρ-Χριστιανός αρνήθηκε να γίνει Ορθόδοξος, έτσι επέστρεψε στη Δανία. Η Ειρήνη έμεινε άγαμη. 
* Αλέξιος 1629-1676, Αυτοκράτορας της Ρωσίας.
* Άννα 1630-1692, μοναχή στη Μονή της Αναλήψεως.
* Τατιάνα 1636-1706, μοναχή στη μονή της Αναλήψεως.
* άλλα τέκνα, απεβίωσαν 6, 2, 1, 1, έτους.

## Παραπομπές


## Πηγές
* Massie, Robert K., Peter the Great: his life and world, Abacus, London, 1995[1980]

Κατηγορία:Τσαρίνες της ρωσικής αυτοκρατορίας
ΣΓ Βάτενσαϊντ 09

Η **ΣΓ Βάτενσαϊντ 09** είναι γερμανικός ποδοσφαιρικός σύλλογος που βρίσκεται στο Βάτενσαϊντ, το οποίο ήταν ξεχωριστή πόλη μέχρι το 1975,

έκτοτε είναι προάστιο του Μπόχουμ της Βόρειας Ρηνανίας-Βεστφαλίας. Ο σύλλογος αξιώνει την επίσημη ημερομηνία ίδρυσης της 18ης Σεπτεμβρίου 1909 ως Ballspiel-Verein Wattenscheid από τη συγχώνευση δύο προηγούμενων πλευρών γνωστών ως ΜπΦ Σονταλιτέτ ντερ Βάτενσαϊντ και ΜπΦ Τεουτόνια Βάτενσαϊντ.

Κατηγορία:Ποδοσφαιρικές ομάδες Γερμανίας
Κατηγορία:Ιδρύσεις ποδοσφαιρικών ομάδων το 1909